open-index/open-wikipedia-markdown huggingface dataset:
ดยุกแห่งรอธซี

**ดยุกแห่งรอธซี** () เป็นยศในสกอตแลนด์ สำหรับทายาทผู้มีสิทธิโดยตรงแห่งราชบัลลังก์สหราชอาณาจักร ซึ่งรัชทายาทองค์ปัจจุบันคือเจ้าชายวิลเลียม 

เดิมทียศนี้เป็นยศของรัชทายาทแห่งสกอตแลนด์ระหว่างปี 1398 ถึง 1707 หลังจากนั้นก็กลายเป็นยศของรัชทายาทแห่งบริเตนใหญ่ จนกระทั่งมีการตราพระราชบัญญัติสหภาพ ค.ศ. 1801 ซึ่งรวมบริเตนใหญ่เข้ากับสกอตแลนด์ ยศนี้ก็กลายเป็นยศรองของรัชทายาทสหราชอาณาจักร เมื่อมีการออกพระนามรัชทายาทสหราชอาณาจักรในประเทศสกอตแลนด์ (เช่นเอกราชราชการ) แทนที่จะออกพระนามว่าเจ้าชายแห่งเวลส์ ก็จะออกพระนามด้วยยศนี้แทน

ยศดยุกแห่งรอธซีถูกสถาปนาขึ้นในปี 1398 โดยมีเดวิด สจวต โอรสในพระเจ้าโรเบิร์ตที่ 3 แห่งสกอตแลนด์ เป็นดยุกแห่งรอธซีคนแรก หลังจากนั้นก็มีการสืบยศนี้เรื่อยมาในหมู่รัชทายาทสกอตแลนด์ ผู้ดำรงยศนี้ยังมีตำแหน่งเป็น **[[มหาเสวกแห่งสกอตแลนด์]]** (Great Steward of Scotland) ซึ่งเป็นชื่อตำแหน่งรัชทายาทของสกอตแลนด์ที่มีอยู่ตั้งแต่ปี 1150 ก่อนที่จะสถาปนายศดยุกแห่งรอธซี

## สัญลักษณ์ที่เกี่ยวข้อง

ไฟล์:Royal Standard of the Duke of Rothesay.svg|ธงประจำยศดยุกแห่งรอธซี
ไฟล์:Shield of Arms of the Duke of Rothesay.svg|อาร์มพระองค์ของเจ้าชายชาลส์ในฐานะดยุกแห่งรอธซีและสจวตใหญ่แห่งสกอตแลนด์
ไฟล์:Personal Banner of the Duke of Rothesay.svg|ธงประจำพระองค์ของเจ้าชายชาลส์ที่ใช้ในสกอตแลนด์


หมวดหมู่:รัชทายาท
หมวดหมู่:ประวัติศาสตร์สกอตแลนด์
ธุรกิจ บุญรัตนธนากร

ร้อยตำรวจเอก **ธุรกิจ บุญรัตนธนากร** (ชื่อเล่น: ป๋อม; 18 มีนาคม พ.ศ. 2532 – ) เป็นทั้งนักกีฬาจักรยานถนนและจักรยานลู่ชาวไทย

## ประวัติ
ธุรกิจ บุญรัตนธนากร ได้อันดับเจ็ดในการแข่งขันทัวร์ ออฟ ไทยแลนด์ พ.ศ. 2551 ปีต่อมาเขาได้อันดับสองในการแข่งขันบินห์เยืองเทเลวิชันคัพที่ประเทศเวียดนาม ในรายการเอเชียคัพเขาได้อันดับเก้าในการแข่งประเภทถนนและเป็นผู้ชนะในรุ่นอายุไม่เกิน 23 ปี ในฐานะตัวแทนของทวีปเอเชีย เขาได้มามีส่วนร่วมในการแข่งขันชิงแชมป์จักรยานถนนรุ่นอายุไม่เกิน 23 ปี ที่เมนดรีซีโอ โดยเขาได้อันดับที่ 64 และเป็นอันดับที่สองจากท้ายในประเภทไทม์ไทรอัล ส่วนในประเภทถนนไม่ถึงเส้นชัย ต่อมา ธุรกิจเข้าแข่งขันซีเกมส์ 2009 ที่จัดขึ้น ณ กรุงเวียงจันทน์ โดยได้อันดับที่สิบเอ็ดในการแข่งประเภทถนน

วันที่ 25 ตุลาคม พ.ศ. 2553 ธุรกิจได้เป็นแชมป์การแข่งขันทัวร์ออฟล้านนาตะวันออก ในรุ่นทั่วไป ที่เวลา 9.03.30 ชม. และวันที่ 6 เมษายน พ.ศ. 2554 ธุรกิจได้เข้าแข่งขันทัวร์ ออฟ ไทยแลนด์ 2011 ซึ่งเขาได้ทำเวลาเป็นผู้นำของกลุ่มอาเซียน จากนั้น ในวันที่ 19 มิถุนายน ธุรกิจเข้าแข่งขันจักรยานประเภทลู่ชิงแชมป์ประเทศไทย ชิงถ้วยพระราชทานควีนส์คัพ ที่ซึ่งเขาได้เป็นแชมป์ในประเภทพอยน์เรซ 24 กม.ชาย ส่วนในวันที่ 25 ธันวาคมของปีเดียวกันนี้ ธุรกิจได้รับถ้วยพระราชทานจากการแข่งขันจักรยานถนนชิงถ้วยพระราชทานคิงส์คัพ ในรุ่นทั่วไปชาย

วันที่ 13 มกราคม พ.ศ. 2555 ธุรกิจได้เป็นแชมป์สนามแรกในการแข่งขันจักรยานประเภทถนนชิงแชมป์ประเทศไทย ชิงถ้วยพระราชทานคิงส์คัพ ประจำปี 2555 จากนั้น ในวันที่ 12 มีนาคม ธุรกิจได้รับรางวัลเหรียญทองจากการแข่งขันจักรยานประเภทลู่ เปอร์ซูทชาย 4 กม. ในกีฬาแห่งชาติ ครั้งที่ 40  รวมถึงในปีเดียวกันนี้ เขาได้รับรางวัลเหรียญเงินจากการแข่งขันจักรยานชิงแชมป์เอเชีย 2012 และในวันที่ 2 กันยายน พ.ศ. 2555 เขาได้รับรางวัลคะแนนรวม ประเภทบุคคลทั่วไปชาย จากการแข่งขันทัวร์ออฟล้านนาตะวันออก 2012 ครั้งที่ 2

เดือนเมษายน พ.ศ. 2556 ธุรกิจเข้าแข่งขันรายการทัวร์ ออฟ ไทยแลนด์ 2013 ให้แก่ทีมที-ไทยแลนด์ และในวันที่ 4 เมษายน ธุรกิจได้เข้าแข่งขันในสเตจที่ 4 ซึ่งเขาได้เป็นแชมป์ประจำวัน รวมถึงได้เป็นแชมป์อาเซียนในสเตจที่ 4 ส่วนในวันที่ 17 พฤษภาคมของปีเดียวกันนี้ เขาได้เป็นแชมป์จักรยานประเภทถนน ชิงแชมป์ประเทศไทย ประจำปี 2556 ในสนามที่ 4 รวมถึงในวันที่ 21 พฤษภาคม ธุรกิจได้รับรางวัลเหรียญเงินจากการแข่งขันจักรยานถนนปรีซีเกมส์ ในประเภทไทม์ไทรอัลชาย ด้วยระยะทาง 49.3 กม. ที่กรุงเนปยีดอ ประเทศพม่า

## ความสำเร็จ - ประเภทถนน
;พ.ศ. 2552
* เหรียญทอง แชมป์เอเชีย - ประเภทถนน รุ่นอายุไม่เกิน 23 ปี

## ความสำเร็จ - ประเภทลู่
;พ.ศ. 2553
* เหรียญทองแดง เอเชียคัพ - สแครช

;พ.ศ. 2554
* เหรียญทองแดง เอเชียคัพ - สแครช

;พ.ศ. 2555
* เหรียญเงิน เอเชียคัพ - สแครช

## เครื่องราชอิสริยาภรณ์

## อ้างอิง

## แหล่งข้อมูลอื่น
* Fotoalbum Turakit Boonratanathanakorn - die Radsportseiten

หมวดหมู่:นักจักรยานชาวไทย
หมวดหมู่:นักกีฬาชาวไทย
หมวดหมู่:ตำรวจชาวไทย
หมวดหมู่:ทหารอากาศชาวไทย
หมวดหมู่:นักกีฬาจากจังหวัดเชียงราย
หมวดหมู่:นักกีฬาไทยที่ได้เหรียญทองซีเกมส์
วงศ์น้ำใจใคร่

**วงศ์น้ำใจใคร่** หรือ**Olacaceae** เป็นวงศ์ของพืชมีดอกในอันดับ Santalales ระบบ APG  และ  APG II จัดให้อยู่ในอันดับSantalales การจัดจำแนกภายในวงศ์มีหลายแบบ โดยทั่วถือว่าวงศ์นี้มี 28 สกุล แต่บางครั้งก็แยกออกไปเป็นวงศ์อื่นอีก วงศ์นี้ไม่มีในระบบ APG III

## สกุล
;Olacaceae *sensu stricto*
**[[Dulacia]]* - 13 สปีชีส์ในอเมริกาใต้
**[[Olax]]* - ประมาณ 40 สปีชีส์ในเขตร้อนของโลกเก่า
**[[Ptychopetalum]]* - 2 สปีชีส์ในเขตร้อนของอเมริกาใต้และ 2 สปีชีส์ในแอฟริกากลางและตะวันตก 

;Aptandraceae
**[[Anacolosa]]* - 16 สปีชีส์ในเขตร้อนของโลกเก่า 
**[[Aptandra]]* - 3 สปีชีส์ในเขตร้อนของอเมริกาและ 1 สปีชีส์ในแอฟริกา
**[[Cathedra]]* - 5 สปีชีส์ในอเมริกาใต้ 
**[[Chaunochiton]]* - 3 สปีชีส์ของเขตร้อนในอเมริกา 
**[[Harmandia]]* - สปีชีส์เดียวในเอเชียตะวันออกเฉียงใต้ 
**[[Hondurodendron]]* - สปีชีส์เดียวในฮอนดูรัส 
**[[Ongokea]]* - สปีชีส์เดียวในแอฟริกา 
**[[Phanerodiscus]]* - 3 สปีชีส์ในมาดากัสการ์ 

;Ximeniaceae
**[[Curupira]]* - สปีชีส์เดียวในบราซิล 
**[[Douradoa]]* - สปีชีส์เดียวในบราซิล 
**[[Malania]]* - สปีชีส์เดียวในจีน 
**[[Ximenia]]* - 10 สปีชีส์ในเขตร้อนของทั้งโลกเก่าและใหม่ 

;Coulaceae
**[[Coula]]* - สปีชีส์เดียวในเขตร้อนของแอฟริกาตะวันตก 
**[[Minquartia]]* - สปีชีส์เดียวในเขตร้อนของอเมริกา 
**[[Ochanostachys]]* - สปีชีส์เดียวในมาเลเซียตะวันตก 

;Strombosiaceae
**[[Diogoa]]* - 2 สปีชีส์ในเขตร้อนของแอฟริกา 
**[[Engomegoma]]* - สปีชีส์เดียวในเขตร้อนของแอฟริกา 
**[[Scorodocarpus]]* - สปีชีส์เดียวในมาเลเซีย 
**[[Strombosia]]* - 3 สปีชีส์ในเขตร้อนของเอเชียและ 6 สปีชีส์ในเขตร้อนของแอฟริกา 
**[[Strombosiopsis]]* - 3 สปีชีส์ของเขตร้อนในแอฟริกา 
**[[Tetrastylidium]]* - 2 สปีชีส์ของอเมริกาใต้ 

;Erythropalaceae
**[[Erythropalum]]* - สปีชีส์เดียวในอินโดมลายัน 
**[[Heisteria]]* - ประมาณ 33 สปีชีส์ในเขตร้อนของอเมริกาและ 3 สปีชีส์ในแอฟริกา 
**[[Maburea]]* - สปีชีส์เดียวในกายอานา 

;Octoknemataceae
**[[Octoknema]]* - 14 สปีชีส์ในเขตร้อนของแอฟริกา 

;สกุลที่ถูกตัดออก
**[[Brachynema]]* - ด้วยลักษณะทางสัณฐานวิทยา ได้ย้ายสกุลนี้ไป Ericales, and no genetic study has yet been published
**[[Schoepfia]]* - ตัดออกและรวมเข้ากับสกุล *[[Arjona]]* และ *[[Quinchamalium]]* (เคยอยูใน Santalaceae) ในวงศ์ Schoepfiaceae

## อ้างอิง

*Germplasm Resources Information Network: Olacaceae
*Parasitic Plant Connection: Olacaceae
*Olacaceae  in L. Watson and M.J. Dallwitz (1992 onwards), ''The families of flowering plants'' 
*NCBI Taxonomy Browser
*Genus: ''Strombosia'' Blume
สนทราย

**สนทราย**  ชื่ออื่นๆ ก้านถินแดง สน (พังงา) สนนา (สุราษฎร์ธานี) สนหอม (จันทบุรี); สนดง สนหิน (อุบลราชธานี) สนหางสิงห์ (เลย) สนขี้ไก่ (กาญจนบุรี) ปอโฮ่งรุห์ สนเล็ก สนสร้อย (นครศรีธรรมราช)เป็นพืชในวงศ์ Myrtaceae ลำต้นสีเทาอมน้ำตาล เนื้อไม้สีน้ำตาล แข็งแรงทนทาน กิ่งแตกเป็นเนื้อมีขนสีน้ำตาลแดง กิ่งมีน้ำตาลอ่อน เรียวยาว เปลือกแตกเป็นขุย ใบเดี่ยวเรียงตรงข้าม คล้ายรูปเข็มแบน หนา ยาวไม่เกิน 8 มิลลิเมตร กว้าง 1-2 มิลลิเมตร โคนเป็นครีบ ไม่มีก้านใบ ใบมีกลิ่นหอม ใบใช้ ต้มดื่มแก้ไข้ แก้ร้อนในกระหายน้ำ แก้ไข้หวัด แก้ไอ ทางภาคตะวันออกเฉียงเหนือ ใช้ ทั้งต้น ต้มน้ำดื่ม ขับปัสสาวะ ใบ ใช้ชงเป็นชาดื่มแก้ไข้ปวดเมื่อย ทางจังหวัดอุบลราชธานี ใช้ ลำต้น ต้มน้ำดื่ม แก้หน้ามืด วิงเวียน แก้ปวดหลัง ปวดเอว ช่วยขับปัสสาวะ ใบ ต้มน้ำดื่ม ช่วยขับลม  ในมาเลเซียและสุมาตรา ใช้ในการอยู่ไฟ ในเวียดนามใช้ต้นทำเป็นไม้กวาด ใช้เป็นไม้ประดับ

## อ้างอิง

หมวดหมู่:วงศ์ชมพู่
หมวดหมู่:สมุนไพร
หมวดหมู่:พืชที่ใช้ทำของใช้
หมวดหมู่:ไม้ประดับ
โอบิฮิโระ

**โอบิฮิโระ** () เป็นศูนย์กลางการบริหารของกิ่งจังหวัดโทกาจิ ในจังหวัดฮกไกโด โดยที่โอบิฮิโระ ถือเป็นเขตการปกครองเขตเดียวของกิ่งจังหวัดโทกาจิ ที่ได้รับการยกฐานะขึ้นเป็นนคร ขณะที่เขตเทศบาลใหญ่อันดับสองของกิ่งจังหวัดยังคงสถานะเป็นแค่เมืองคือเมืองโอโตฟูเกะ ซึ่งมีประชากรเพียงไม่ถึง 1 ใน 3 ของโอบิฮิโระ

## ลักษณะโดยทั่วไป
thumb|left|ทิวทัศน์ของ ภูเขาโทกาจิ-โพโรชิริดาเกะ

โอบิฮิโระนั้นถูกบุกเบิกขึ้นโดยเบ็นโซ โยดะ เมื่อ ค.ศ. 1883 และโอบิฮิโระก็เติบโตเรื่อยมาจนสามารถยกฐานะขึ้นเป็นนครเมื่อ ค.ศ. 1933

ความที่โอบิฮิโระเป็นศูนย์กลางของโทกาจินั้น มาจากการที่ในเมืองมีภาคเกษตรกรรมและปศุสัตว์ขนาดใหญ่ โดยที่แต่ละแห่งมีที่ดินเฉลี่ย 150 ไร่ สูงกว่าค่าเฉลี่ยของจังหวัดฮกไกโดที่ 108.8 ไร่ โดยที่ผลผลิตหลัก ๆ ได้แก่ มันฝรั่ง ข้าวสาลี หัวผักกาด และถั่ว

นอกจากนี้ โอบิฮิโระนั้นยังมีหนึ่งแม่น้ำที่เก่าแก่ที่สุดของญี่ปุ่นไหลผ่านในเขตนคร ซึ่งรัฐบาลญี่ปุ่นก็ได้จัดให้แม่น้ำซัตสึไนเป็นแม่น้ำที่ใสสะอาดระดับ A ตั้งแต่ปี พ.ศ. 2534 (1991) ซึ่งหลังจากที่ไหลพ้นนครไปแล้ว แม่น้ำสายนี้จะไปผนวกเข้ากับแม่น้ำโทกาจิ

## ภูมิอากาศ

## งานเทศกาล
สามเทศกาลสำคัญของนครโอบิฮิโระ ได้แก่

* เทศกาลที่ราบ () งานเทศกาลนี้จะจัดขึ้นเป็นเวลา 3 วัน ในกลางเดือนสิงหาคม ระหว่างช่วงวันหยุดยาวโอบง งานเทศกาลจะถูกจัดขึ้นที่ถนนใจกลางนครโอบิฮิโระ มีการแสดงตีกลองไทโกะ และในช่วงเวลาคึกคักในตอนตอนกลางคืนจะมีขบวนพาเหรด "ยูเมะ ฟูรุ ยะ"  (夢降夜, "ราตรีของสายฝนแห่งความฝัน") ซึ่งเป็นการแสดงถึงความหวังให้พืชผลอุดมสมบูรณ์ และยังมีการเต้นโอบงซึ่งกินเวลาอีกร่วม 2 ชั่วโมง ซึ่งทุกคนสามารถเข้าร่วม

* เทศกาลดอกเบญจมาศ () จัดขึ้นทุกปีในปลายเดือนตุลาคม เป็นระยะเวลา 6 วัน เพื่อเป็นการฉลองให้แก่ของไม้ประจำชาติและเป็นสัญลักษณ์ของวัฒนธรรมญี่ปุ่น ในงานนี้จะมีดอกเบญจมาศหลายพันดอกจัดแสดงในสวนสาธารณะโอบิฮิโระ

* เทศกาลน้ำแข็ง () สภาพอากาศที่หนาวเย็นและมีน้ำแข็งเกาะบนถนนหนทางคงจะทำให้ผู้คนไม่อยากออกไปเล่นสนุกข้างนอก แต่เทศกาลนี้จะทำให้ชาวโอบิฮิโระและทั้งโทกาจิร่วมออกไปเล่นสนุกสนานภายนอก  มีการแสดงดอกไม้ไฟและซุ้มขายอาหารมากมาย นอกจากนี้ตามทางเท้าก็ยังมีการแสดงประติมากรรมน้ำแข็งที่หลากหลายอีกด้วย งานนี้จะถูกจัดในสิ้นเดือนมกราคมไปจนถึงต้นเดือนกุมภาพันธ์ของทุกปี

## การคมนาคม
;รถไฟ
* 25px JR ฮกไกโด
** สายหลักเนมูโระ: 3 สถานี

;อากาศ
* ท่าอากาศยานโอบิฮิโระ

## อ้างอิง

## แหล่งข้อมูลอื่น
* 
* 
* เว็บไซต์ทางการ 

หมวดหมู่:นครในจังหวัดฮกไกโด
หมวดหมู่:กิ่งจังหวัดโทกาจิ
ปริซึม (โครงการสอดส่องดูแล)

**ปริซึม** () เป็นโครงการสอดส่องดูแลอิเล็กทรอนิกส์ลับเพื่อความมั่นคงของชาติที่ดำเนินการโดยสำนักงานความมั่นคงแห่งชาติสหรัฐ (NSA) นับแต่ปี 2550 ปริซึมเป็นชื่อรหัสของรัฐบาลสำหรับความพยายามเก็บรวบรวมข้อมูลซึ่งมีชื่ออย่างเป็นทางการว่า **US-984XN** ปริซึมดำเนินการภายใต้การควบคุมดูแลของศาลการสอดส่องดูแลข่าวกรองต่างประเทศสหรัฐตามรัฐบัญญัติการสอดส่องดูแลข่าวกรองต่างประเทศ (FISA) เอ็ดเวิร์ด สโนว์เดน ผู้รับจ้างของสำนักงานความมั่นคงแห่งชาติสหรัฐ เป็นผู้เผยแพร่โครงการดังกล่าว และมีการตีพิมพ์ในหนังสือพิมพ์*เดอะการ์เดียน*และ*เดอะวอชิงตันโพสต์*เมื่อวันที่ 6 มิถุนายน 2556

## อ้างอิง

หมวดหมู่:จารกรรม
หมวดหมู่:สิทธิมนุษยชน
หมวดหมู่:โครงการลับของรัฐบาล
หมวดหมู่:สงครามต่อต้านการก่อการร้าย
หมวดหมู่:เรื่องอื้อฉาว
หมวดหมู่:การสอดส่องดูแล
หมวดหมู่:สำนักงานความมั่นคงแห่งชาติ
ฟ้าหลัวในเอเชียตะวันออกเฉียงใต้ พ.ศ. 2556

[250px|thumbnail|ภาพหมอกควันใน[เอเชียตะวันออกเฉียงใต้โดยนาซา]]
**ฟ้าหลัว** (หรือ**หมอกควัน**) **ในเอเชียตะวันออกเฉียงใต้ พ.ศ. 2556** กำลังส่งผลกระทบต่อหลายประเทศในเขตเอเชียตะวันออกเฉียงใต้ รวมถึงประเทศอินโดนีเซีย ประเทศมาเลเซียและประเทศสิงคโปร์ เริ่มตั้งแต่เดือนมิถุนายน 2556 เมื่อวันที่ 19 มิถุนายน ปีเดียวกัน ดาวเทียมเทอร์ราและอควาของนาซาจับภาพควันจากไฟป่าผิดกฎหมายบนเกาะสุมาตราของประเทศอินโดนีเซียกำลังพัดพาไปทางทิศตะวันออกสู่ทางใต้ของประเทศมาเลเซียและสิงคโปร์ ก่อให้เกิดเมฆฟ้าหลัวหนาในพื้นที่ เหตุการณ์ดังกล่าวเริ่มขึ้นในกลางเดือนมิถุนายนเมื่อเกษตรกรจากนครดูไม (Dumai) และอำเภอเบงกาลิส (Bengkalis Regency) จังหวัดเรียว เผาป่าเป็นพื้นที่ขนาดใหญ่เพื่อปรับสภาพดิน ดาวเทียมของนาซาสามารถตรวจจับจุดร้อนได้ 187 จุดเมื่อวันที่ 18 มิถุนายน 2556 และลดเหลือ 85 จุดเมื่อวันที่ 20 มิถุนายน จุดร้อนจำนวนมากมีบริษัทปาล์มน้ำมันหรือเกษตรกรผู้ถือครองรายย่อยที่ส่งปาล์มน้ำมันให้แก่บริษัทเหล่านี้และใช้วิธีทำไร่เลื่อนลอยเพื่อปรับสภาพดินสำหรับฤดูเพาะปลูกหน้า

## อ้างอิง

หมวดหมู่:มลพิษทางอากาศ
หมวดหมู่:ภัยพิบัติทางสิ่งแวดล้อม
รายชื่อโบราณสถานในจังหวัดบุรีรัมย์

thumb|right|แผนที่จังหวัดบุรีรัมย์ แสดงการแบ่งกลุ่มโบราณสถานที่ใช้ในวิกิพีเดีย:<br>(1) กลุ่มอำเภอทางตอนเหนือของจังหวัด<br>(2) กลุ่มอำเภอทางตอนใต้ของจังหวัด
* รายชื่อโบราณสถานในจังหวัดบุรีรัมย์ (ตอนเหนือ)
* รายชื่อโบราณสถานในจังหวัดบุรีรัมย์ (ตอนใต้)

## แหล่งข้อมูลอื่น

บุรีรัมย์

หมวดหมู่:รายชื่อเกี่ยวกับจังหวัดบุรีรัมย์
สุรใจ ศิรินุพงศ์

**สุรใจ ศิรินุพงศ์** (เกิด 23 สิงหาคม พ.ศ. 2471) อดีตสมาชิกสภาผู้แทนราษฎรจังหวัดสงขลา 2 สมัย และอดีตสมาชิกวุฒิสภาจังหวัดสงขลา

## ประวัติ
สุรใจ เกิดเมื่อวันที่ 23 สิงหาคม พ.ศ. 2471 เป็นบุตรของนายจวน นางอม ศิรินุพงศ์ สำเร็จการศึกษาปริญญาตรี นิติศาสตรบัณฑิต และพาณิชยศาสตรบัณฑิต จากมหาวิทยาลัยธรรมศาสตร์ ระดับปริญญาโท สาขาการพัฒนาเศรษฐกิจและสังคม จากมหาวิทยาลัย Vanderblit ประเทศสหรัฐอเมริกา สมรสกับคุณหญิงอุไรวรรณ ศิรินุพงศ์

## งานการเมือง
อดีตเคยเป็นรองอธิบดีกรมสรรพากรก่อนเกษียณอายุราชการ 

ต่อมา สุรใจ ได้รับสมัครเลือกตั้งสมาชิกสภาผู้แทนราษฎรครั้งแรก ใน พ.ศ. 2529 และได้รับเลือกรวม 2 ครั้ง ก่อนที่จะได้รับเลือกตั้งเป็นสมาชิกวุฒิสภาจังหวัดสงขลา ในปี พ.ศ. 2543  

เขาเคยเป็นรองหัวหน้าพรรคประชาชน

### สมาชิกสภาผู้แทนราษฎร
สุรใจ ศิรินุพงศ์ ได้รับการเลือกตั้งเป็นสมาชิกสภาผู้แทนราษฎรที้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสงขลา สังกัดพรรคความหวังใหม่

### สมาชิกวุฒิสภา
สุรใจ ศิรินุพงศ์ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดสงขลา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอระโนด
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:สมาชิกวุฒิสภาจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:พรรคประชาชน (พ.ศ. 2531)
หมวดหมู่:นักการเมืองพรรคความหวังใหม่
หมวดหมู่:พรรคพลังธรรม
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
สมนเล๊าะ โปขะรี

**สมนเล๊าะ โปขะรี** (เกิด 11 มกราคม พ.ศ. 2483) อดีตสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์

## ประวัติ
สมนเล๊าะ เกิดเมื่อวันที่ 11 มกราคม พ.ศ. 2483 ที่ตำบลขุนตัดหวาย อำเภอจะนะ จังหวัดสงขลา เป็นบุตรนายโหยบ นางบุงอ โปขะรี สำเร็จการศึกษาระดับประถมศึกษา จากโรงเรียนบ้านตลิ่งชัน

## งานการเมือง
อดีตเป็นกำนันในอำเภอจะนะ และสมาชิกสภาจังหวัดสงขลา ใน พ.ศ. 2523 ต่อมาลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกันรวม 2 ครั้ง 

### สมาชิกสภาผู้แทนราษฎร
สมนเล๊าะ โปขะรี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสงขลา สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอจะนะ
หมวดหมู่:มุสลิมชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:พรรคความหวังใหม่
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
ปกเกล้า อนันต์

**ร้อยตำรวจเอก ปกเกล้า อนันต์** เกิดวันที่ 4 มีนาคม พ.ศ. 2534 เป็นนักฟุตบอลชาวไทย ผู้ซึ่งเข้าแข่งขันในไทยลีกให้แก่สโมสรฟุตบอลแบงค็อก ยูไนเต็ด ในตำแหน่งกองกลาง

## ประวัติ
เดือนตุลาคม พ.ศ. 2553 ปกเกล้าได้ร่วมทีมชาติรุ่นเยาวชน 19 ปี เข้าแข่งรายการชิงแชมป์เอเชีย ที่ประเทศจีน จากนั้น ในวันที่ 15 พฤศจิกายน เขาได้เซ็นสัญญาร่วมทีมกับสโมสรฟุตบอลอินทรีเพื่อนตำรวจ และในปีถัดมา ในการแข่งขันไทยพรีเมียร์ลีก 2554 ปกเกล้าเป็นผู้ทำประตูให้แก่สโมสรฟุตบอลอินทรีเพื่อนตำรวจทั้ง 2 ประตูเมื่อครั้งที่พบกับสโมสรฟุตบอลบีอีซี เทโรศาสน ด้วยผลการแข่ง 2–0

วันที่ 15 มิถุนายน พ.ศ. 2556 ปกเกล้าเป็นหนึ่งในผู้ทำประตูในการแข่งฟุตบอลนัดอุ่นเครื่อง เมื่อครั้งที่พบกับทีมชาติจีนชุดใหญ่ ที่ประเทศจีน โดยเขาเป็นผู้ทำประตูในนาทีที่ 16 และทีมชาติไทยเป็นฝ่ายชนะที่ 5-1  ซึ่งนับเป็นการสร้างประวัติศาสตร์ในการชนะทีมชาติจีนได้มากที่สุด

ในฤดูกาล 2559 ปกเกล้าได้ย้ายจากทีม เพื่อนตำรวจ มาร่วมทีม ชลบุรี เอฟซี และฤดูกาล 2560 ปกเกล้าก็ได้ย้ายมาร่วมทีม แบงค็อก ยูไนเต็ด

## ผลงานในระดับนานาชาติ
ปกเกล้า อนันต์ ได้รับการเรียกตัวเข้าร่วมทีมชาติภายใต้การฝึกสอนโดยวินฟรีด เชเฟอร์ สำหรับชุดใหญ่เป็นครั้งแรกในฟุตบอลโลก 2014 รอบคัดเลือก โซนเอเชีย

#### การทำประตูในระดับนานาชาติ
:*รายการคะแนนและผลการทำประตูของไทย*

นอกจากนี้แล้ว ในกลางปี พ.ศ. 2557 ปกเกล้าได้ถูกส่งตัวไปฝึกซ้อมกับสโมสรฟุตบอลเรดิง ทีมในลีกเดอะแชมเปียนชิพ ของอังกฤษ เป็นเวลา 6 เดือน

## เกียรติประวัติ
;ไทย
* ฟุตบอลชิงแชมป์แห่งชาติอาเซียน: 2563

## เครื่องราชอิสริยาภรณ์

## อ้างอิง

## แหล่งข้อมูลอื่น
* Squad list  at Police United

หมวดหมู่:นักฟุตบอลชายชาวไทย
หมวดหมู่:นักฟุตบอลจากกรุงเทพมหานคร
หมวดหมู่:ผู้เล่นสโมสรฟุตบอลไทยฮอนด้า
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:นักฟุตบอลทีมชาติไทย
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ตำรวจชาวไทย
หมวดหมู่:ผู้เล่นในเอเชียนคัพ 2019
หมวดหมู่:บุคคลจากโรงเรียนสวนกุหลาบวิทยาลัย
รายชื่อโบราณสถานในจังหวัดพระนครศรีอยุธยา (อำเภอพระนครศรีอยุธยา)

thumb|right|แผนที่จังหวัดพระนครศรีอยุธยา แสดงการแบ่งกลุ่มโบราณสถานที่ใช้ในวิกิพีเดีย:<br>(1) ตำบลประตูชัย อำเภอพระนครศรีอยุธยา<br>(2) ซีกตะวันออกของอำเภอพระนครศรีอยุธยา<br>(3) ซีกตะวันตกของอำเภอพระนครศรีอยุธยา<br>(4) อำเภออื่น ๆ นอกเหนือจากอำเภอพระนครศรีอยุธยา

* รายชื่อโบราณสถานในอำเภอพระนครศรีอยุธยา (เฉพาะตำบลประตูชัย)
* รายชื่อโบราณสถานในอำเภอพระนครศรีอยุธยา (เฉพาะซีกตะวันออก)
* รายชื่อโบราณสถานในอำเภอพระนครศรีอยุธยา (เฉพาะซีกตะวันตก)

## แหล่งข้อมูลอื่น

พระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
หมวดหมู่:รายชื่อเกี่ยวกับจังหวัดพระนครศรีอยุธยา
หมวดหมู่:สิ่งก่อสร้างในอำเภอพระนครศรีอยุธยา
รายชื่อโบราณสถานในจังหวัดสุโขทัย (อำเภอศรีสัชนาลัย)

thumb|right|โบราณสถานที่มีรายชื่อในหน้านี้ตั้งอยู่ในพื้นที่สีเขียวบนแผนที่

|}

## แหล่งข้อมูลอื่น

สุโขทัย

หมวดหมู่:รายชื่อเกี่ยวกับจังหวัดสุโขทัย
หมวดหมู่:สิ่งก่อสร้างในอำเภอศรีสัชนาลัย
มหาวิทยาลัยโรเจอร์ วิลเลียมส์

**มหาวิทยาลัยโรเจอร์ วิลเลียมส์** () หรือเรียกย่อๆ ว่า RWU คือ มหาวิทยาลัยทางด้านศิลปศาสตร์ของอเมริกา (liberal arts university) ตั้งอยู่บนพื้นที่ 140 เอเคอร์ (0.57 ตารางกิโลเมตร ในเมืองบริสโทล (Bristol) รัฐโรดไอแลนด์ เหนืออ่าว Mt. Hope มหาวิทยาลัยก่อตั้งใน ค.ศ. 1956 และถูกตั้งชื่อตามนักเทววิทยา และผู้ร่วมก่อตั้งรัฐโรดไอแลนด์ นามว่า โรเจอร์ วิลเลียมส์

## ประวัติ

การดำเนินงานของมหาวิทยาลัยเริ่มขึ้นเมื่อ ค.ศ. 1919 เมื่อมหาวิทยาลัยนอร์ทอิสเทิร์น เมืองบอสตัน รัฐแมสซาชูเซตส์ เปิดสาขาวิทยาเขตในอาคารวายเอ็มซีเอ เมืองพรอวิเดนซ์ รัฐโรดไอแลนด์ ใน ค.ศ. 1940 คณะกรรมการวายเอ็มซีเอได้ควบคุมโรงเรียนและสถาบันวายเอ็มซีเอ โดยอนุญาตให้เปิดสอนใน ค.ศ. 1948 และใน ค.ศ. 1956 สถาบันได้รับใบอนุญาตจากรัฐและอนุญาตให้ใช้ชื่อว่า "วิทยาลัยจูเนียร์โรเจอร์ วิลเลียมส์" (Roger Williams Junior College) ระหว่างทศวรรษ 1960 วิทยาลัยโรเจอร์ วิลเลียมส์เริ่มการสอนระดับปริญญาตรี และต้องการขยายวิทยาเขตให้ใหญ่ขึ้น ทางวิทยาลัยซื้อที่ดิน 80 เอเคอร์ ริมทะเล และย้ายวิทยาเขตหลักไปยังเมืองบริสโทลใน ค.ศ. 1969 (ต่อมามีการขยายวิทยาเขต สาขาเมืองพรอวิเดนซ์) ใน ค.ศ. 1989 อธิการบดีคนใหม่ ดร. นาตาล เอ ซิคูโร (Dr. Natale A. Sicuro) เริ่มแผนโรเจอร์ วิลเลียมส์ในทศวรรษ 1990 และเป็นผู้ก่อตั้งคณะนิติศาสตร์ และใน ค.ศ. 1992 ให้มีการเปลี่ยนชื่อใหม่เป็น "มหาวิทยาลัยโรเจอร์ วิลเลียมส์" มหาวิทยาลัยโรเจอร์ วิลเลียมส์หรือ RWU เฉลิมฉลองการก่อตั้งครบรอบ 50 ปี ใน ค.ศ. 2006

## ดูเพิ่ม
*เว็บไซต์มหาวิทยาลัยโรเจอร์ วิลเลียมส์
*มหาวิทยาลัยโรเจอร์ วิลเลียมส์ นิตรสารฟอร์บ

## อ้างอิง

หมวดหมู่:สถาบันอุดมศึกษาในรัฐโรดไอแลนด์

## สมุดภาพ

ไฟล์:RWU University Library Clock Tower.jpg|หอนาฬิกา อาคารห้องสมุดมหาวิทยาลัย
ไฟล์:RWU School of Engineering.jpg|คณะวิศวกรรมศาสตร์
ไฟล์:RWU University Library.jpg|ห้องสมุดมหาวิทยาลัย
ไฟล์:RWU Gabelli School of Business.jpg|คณะธุรกิจกาเบรียล
วรานิษฐ์ จิราโรจน์เจริญ

**วรานิษฐ์ จิราโรจน์เจริญ** (ชื่อเดิม: **พรรณวรินทร์ ศรีสวัสดิ์**) ชื่อเล่น **บีม** เป็นนักแสดง นางแบบชาวไทย เข้าสู่วงการด้วยการถ่ายมิวสิควีดีโอ และเล่นโฆษณา

## ประวัติ
**วรานิษฐ์ จิราโรจน์เจริญ** หรือชื่อเดิม "พรรณวรินทร์ ศรีสวัสดิ์", "วรรณวณัช ศรีสวัสดิ์" ชื่อเล่น บีม เกิดในประเทศไทยเมื่อวันที่ 25 ธันวาคม พ.ศ. 2522 เป็นนักแสดงชาวไทย เธอเป็นบุตรสาวของ นายศุภกรณ์ ศรีสวัสดิ์ หรือ ดี๋ ดอกมะดัน นักแสดงตลกชื่อดัง และนางรัตตินันท์ จิราโรจน์เจริญ เธอเป็นลูกสาวคนแรกของครอบครัวและมีน้องสาว 1 คน มนชญา ศรีสวัสดิ์ หรือปัจจุบันชื่อ ชยานิษฐ์ จิราโรจน์เจริญ (ชื่อเล่น เบล) ซึ่งมีอายุห่างกับบีม 5 ปี

เธอจบการศึกษาระดับปริญญาตรี มหาวิทยาลัยกรุงเทพ ปริญญาโท วิทยาลัยนวัตกรรม มหาวิทยาลัยธรรมศาสตร์ สาขาการบริหารงานวัฒนธรรม 

ผลงานชิ้นแรกของเธอถ่ายมิวสิควีดีโอของ ทาทา ยัง เพลง "ขอได้ไหม" ต่อด้วยโฆษณาหลาย ๆ ชิ้น แต่เธอเป็นที่รู้จักกันในการถ่ายแบบชุดว่ายน้ำ

### งานบันเทิง
พรรณวรินทร์ ศรีสวัสดิ์ เข้าวงการจากการถ่ายมิวสิควีดีโอของ ทาทา ยัง ขณะที่มีอายุเพียง 15 ปี มีงานด้านละครโทรทัศน์ เช่น ละครเรื่อง ฉันไม่รอวันนั้น แสดงคู่กับ กรุณพล เทียนสุวรรณ ทางสถานีวิทยุโทรทัศน์ไทยทีวีสีช่อง 3 ต่อด้วยซิตคอมเรื่อง โคกคูนตระกูลไข่ แสดงคู่กับ พิพัฒน์ วิทยาปัญญานนท์ ทางสถานีวิทยุโทรทัศน์ไทยทีวีสีช่อง 3 และละครเรื่อง ผีเพื่อนรัก แสดงคู่กับ นันทศัย พิศลยบุตร ทางช่องไอทีวี ด้านภาพยนตร์มีผลงานสร้างชื่อคือภาพยนตร์เรื่อง 7 ประจัญบาน แสดงเป็น แสงดาว จนทำให้มีผลงานรายการโทรทัศน์ รวมถึงถ่ายแบบนิตยสารภาพนิ่ง ถ่ายงานโฆษณาตามมาอีกมากมาย

## ผลงาน
### ละครโทรทัศน์
* 2537 ละคร สนทนาประสาจน ทางช่อง 5
* 2538 ละคร ยอดคุณลูก ทางสถานีวิทยุโทรทัศน์ไทยทีวีสีช่อง 3
*2538 ละคร ขอโทษทีไม่มีเวลาโง่ ทางช่องสถานีโทรทัศน์สีกองทัพบกช่อง 7
* 2544 ละคร ฉันไม่รอวันนั้น แสดงคู่กับ กรุณพล เทียนสุวรรณ ทางสถานีวิทยุโทรทัศน์ไทยทีวีสีช่อง 3
* 2547 ละคร ตีลังกาท้าฝัน ทางสถานีโทรทัศน์โมเดิร์นไนน์
* 2547 ละคร โคกคูนตระกูลไข่ แสดงคู่กับ พิพัฒน์ วิทยาปัญญานนท์ ทางสถานีวิทยุโทรทัศน์ไทยทีวีสีช่อง 3
* 2549 ละคร ผีเพื่อนรัก แสดงคู่กับ นันทศัย พิศลยบุตร ทางช่องไอทีวี
* 2560 ละคร สื่อสองโลก ทางช่องสถานีโทรทัศน์สีกองทัพบกช่อง 7 (รับเชิญ)
* 2561 ละคร ดวงใจในไฟหนาว ทางสถานีวิทยุโทรทัศน์ไทยทีวีสีช่อง 3
* 2561 ละคร พรหมไม่ได้ลิขิต ทางช่องวัน 31
* 2566 ละคร The Interns หมอมือใหม่ แสดงคู่กับ คุณากร เกิดพันธุ์ ทางช่อง Thai PBS 
* 2567 ละคร เว้าวอนรัก ทาง สถานีวิทยุโทรทัศน์ไทยทีวีสีช่อง 3 (รับเชิญ)

### ภาพยนตร์
* 2544 ภาพยนตร์วีซีดี "ขีดเส้นตาย" แสดงคู่กับ นันทวัฒน์ อาศิรพจนกุล
* 2545 ภาพยนตร์วีซีดี "ชีวิต...เดียว" แสดงคู่กับ สุพจน์ จันทร์เจริญ
* 2545 ภาพยนตร์เรื่อง 7 ประจัญบาน แสดงเป็น แสงดาว
* 2547 ภาพยนตร์วีซีดี "หอผี Ghost Dormitory" แสดงคู่กับ เทวินธวิ์ คุณารัตนวัฒน์
* 2548 ภาพยนตร์วีซีดี "ทิม มวยไทย หัวใจติดเพลง" แสดงคู่กับ เกริกไกร อันสนธิ์
* 2551 ภาพยนตร์เรื่อง "แฮปปี้เบิร์ธเดย์"

### พิธีกร
* 2556 รายการ "BEAUTY EXPERT" คู่กับ อรนภา กฤษฎี ช่อง H Channel
* 2556 รายการ "Entertainment update" ช่อง acts channel
* 2557 พิธีกรภาคสนามรายการ "นอกรอบ" ช่อง 5

## อ้างอิง

## แหล่งข้อมูลอื่น
* ฟ้าหลังฝนของครอบครัวศรีสวัสดิ์ 
* 

หมวดหมู่:นักแสดงหญิงชาวไทย
หมวดหมู่:บุคคลจากวิทยาลัยนวัตกรรม มหาวิทยาลัยธรรมศาสตร์
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:พิธีกรชาวไทย
หมวดหมู่:บุคคลที่เกิดในปี พ.ศ. 2522
หมวดหมู่:นางแบบไทย
หมวดหมู่:บุคคลจากกรุงเทพมหานคร
หมวดหมู่:นักจัดรายการวิทยุ
Chironex fleckeri

***Chironex fleckeri*** ( *ไค-โร-เน็ก-เฟลค-เคอ-ไร*) เป็นแมงกะพรุนจำพวกแมงกะพรุนกล่องที่มีขนาดใหญ่ที่สุดในโลก 

คำว่า  *[[Chironex]]* มีรากศัพท์จากคำว่า "chiro"  () ในภาษากรีก แปลว่า "มือ" กับคำว่า "nex" ภาษาละตินแปลว่า "ความตาย" เมื่อโตเต็มที่ จะมีหนวดมากถึง 60 เส้นซึ่งยืดได้ไกลถึง 3 เมตร มีเมดูซาขนาดเท่าลูกบาสเกตบอล มีดวงตาทั้งหมด 24 ดวงอยู่รอบ ๆ แบ่งเป็น 4 กลุ่ม โดยมีดวงตาหลัก 2 ดวง ดวงหนึ่งอยู่ด้านบนและอีกดวงด้านล่างที่มีลักษณะคล้ายกับดวงตามนุษย์ คือ มีทั้งเลนส์ตา, ม่านตา และตาดำ ซึ่งทำให้เห็นภาพได้ดี สามารถมองภาพในแบบกลับหัวได้  และมองได้รอบทิศ 360 องศา และนับเป็นระบบการมองเห็นที่ดีมากเมื่อเทียบกับสัตว์ไม่มีกระดูกสันหลังจำพวกอื่น ๆ ซึ่งปัจจุบันก็ยังไม่ทราบข้อมูลที่แน่ชัดถึงการทำงานของตา 

ในส่วนของหนวดที่ยาวเมื่อสัมผัสกับสิ่งมีชีวิตอื่น กระเปาะเล็ก ๆ หลายล้านอันซึ่งกระจายอยู่เต็มพื้นผิวของหนวดแต่ละเส้นจะแตกตัวออกแล้วปล่อยเหล็กในออกมาใส่เหยื่อ จากนั้นเหล็กในก็จะทำหน้าที่ฉีดสารพิษเข้าไปในร่างกายของเหยื่อ ด้วยแรงที่มากถึง 1.5 ล้านแรงโน้มถ่วง  หากเหยื่อเป็นมนุษย์ พิษจะออกฤทธิ์รุนแรงทำให้เกิดอาการเจ็บปวด และหัวใจหยุดทำงานและคร่าชีวิตเหยื่อได้ภายในเวลาไม่กี่นาที ปกติ แมงกะพรุนกล่องชนิดนี้อาศัยอยู่ในทะเลทางแถบตอนเหนือของออสเตรเลีย โดยอาศัยอยู่ในน้ำตื้นรวมถึงป่าโกงกาง และหลีกเลี่ยงการอาศัยอยู่ในน้ำลึก เช่น เกรตแบร์ริเออร์รีฟเชื่อว่าเข้าไปเพื่อหาอาหารซึ่งเป็นปลา แต่บางครั้งก็อาจถูกกระแสน้ำซัดขึ้นไปในแม่น้ำถ้าระดับน้ำลดต่ำและกระแสน้ำไหลช้า แต่จากการศึกษาพบว่า *Chironex fleckeri* ไม่สามารถที่จะแยกแยะวัตถุที่เป็นสีขาวได้ แต่จะแยกแยะได้ในวัตถุที่เป็นสีดำหรือสีแดง

*Chironex fleckeri* นับเป็นแมงกะพรุนที่มีพิษที่มีอันตรายที่สุดในโลกและมีขนาดใหญ่ที่สุดในโลก มีพิษร้ายแรงกว่าแมงกะพรุนไฟหมวกโปรตุเกสหลายเท่า และมีขนาดใหญ่กว่า *[[Chironex yamaguchii|C. yamaguchii]]* ซึ่งอยู่ในสกุลเดียวกันหลายเท่า และถึงแม้จะตายแล้วก็ยังคงมีพิษอยู่ 

*Chironex fleckeri* จะขยายพันธุ์ในช่วงฤดูหนาว และจะเจริญเติบโตเต็มที่ในช่วงฤดูร้อน ซึ่งเป็นฤดูกาลถัดมา กินปลาเป็นอาหาร ด้วยการแทงเหล็กในให้ปลาเป็นอัมพาต โดยกินปลาได้ถึงมากกว่าน้ำหนักตัวเอง 4 เท่า และเหมือนกับแมงกะพรุนกล่องทั่วไป คือ สามารถว่ายน้ำได้ไม่ใช่ล่องลอยไปตามกระแสน้ำเหมือนแมงกะพรุนจำพวกอื่น ซึ่งมีความเร็วเทียบเท่ากับการว่ายน้ำของมนุษย์ มีการศึกษาพบว่าวัน ๆ หนึ่ง แม้จะว่ายน้ำไกล แต่จะเป็นเส้นทางที่ไม่เป็นเส้นตรง และจะนอนหลับพักผ่อนบนพื้นทะเลในเขตน้ำตื้นในเวลากลางคืน 
thumb|left|120px|ป้ายเตือนอันตรายจากแมงกะพรุนกล่องในออสเตรเลีย
ปัจจุบัน หลายพื้นที่ของออสเตรเลีย มีตาข่ายและป้ายเตือนนักท่องเที่ยวที่ลงเล่นน้ำให้ระวัง แต่กระนั้นก็ยังมีบางส่วนที่หลุดรอดตาข่ายนั้นเข้ามาทำอันตรายได้ รวมถึงแมงกะพรุนอิรุคันจิ ซึ่งเป็นแมงกะพรุนกล่องเช่นเดียวกัน แต่มีขนาดเล็กกว่ามากด้วย

## อ้างอิง

## แหล่งข้อมูลอื่น

* 
* 

หมวดหมู่:แมงกะพรุนกล่อง
มงกุฎพระราชินีเอลิซาเบธ

**มงกุฎพระราชินีเอลิซาเบธ** () เป็นมงกุฎตัวเรือนทำจากแพลตินัมของสมเด็จพระราชินีเอลิซาเบธ พระราชชนนี ซึ่งเป็นพระอัครมเหสีของสมเด็จพระเจ้าจอร์จที่ 6 และเป็นพระราชมารดาของสมเด็จพระราชินีนาถเอลิซาเบธที่ 2 มงกุฎองค์นี้สร้างขึ้นเพื่อใช้ในพระราชพิธีบรมราชาภิเษกของพระราชสวามีที่เวสต์มินสเตอร์แอบบีย์

## ประวัติ
thumb|left|'''มงกุฎพระราชินีเอลิซาเบธ''' วางประดับอยู่เหนือหีบพระบรมศพ ในพระราชพิธีพระบรมศพในปี ค.ศ. 2002
มงกุฎนี้สร้างโดยผลงานของบริษัท การ์ราร์ด แอน โค ในกรุงลอนดอน ซึ่งถือเป็นบริษัทที่ผลิตมงกุฎของราชวงศ์อังกฤษมายาวนาน และออกแบบอิงจากมงกุฎพระราชินีแมรี ซึ่งทรงโดยสมเด็จพระราชินีแมรี พระอัครมเหสีในสมเด็จพระเจ้าจอร์จที่ 5 แห่งสหราชอาณาจักร ตัวเรือนประกอบด้วยส่วนโค้งจำนวน 2 โค้ง (4 ก้าน) ซึ่งต่างจากมงกุฎพระราชินีแมรี ซึ่งมีถึง 4 โค้ง (8 ก้าน) และยังออกแบบเหมือนกันที่มงกุฎนี้สามารถถอดส่วนโค้งออกที่บริเวณกางเขนแพตตี ทำให้ยังสามารถทรงได้เป็นมงกุฏองค์เล็กแบบไม่มียอด (Circlet) 

อัญมณีที่ตกแต่งนั้น ประกอบด้วย เพชรโคอินัวร์ ขนาด 105 กะรัต (21 กรัม) ประดับอยู่บริเวณกางเขนด้านหน้า ซึ่งเพชรเม็ดนี้ถูกนำมาถวายโดยบริษัทอินเดียตะวันออก และในภายหลังได้กลายมาเป็นส่วนหนึ่งของเครื่องราชกกุธภัณฑ์แห่งสหราชอาณาจักร เมื่อสมเด็จพระราชินีนาถวิกตอเรีย ทรงสถาปนาพระอิสริยยศของพระองค์เป็น "สมเด็จพระจักรพรรดินีแห่งอินเดีย" ในปี ค.ศ. 1877 ส่วนบริเวณกางเขนประดับยอดมงกุฎประดับด้วยเพชรละฮอร์ ซึ่งถูกนำขึ้นถวายโดยบริษัทอินเดียตะวันออก ในปี ค.ศ. 1851 และยังไม่รวมถึงเพชรอีกประมาณ 2,800 เม็ด ซึ่งเพชรประดับส่วนใหญ่นั้นถูกย้ายมาจากมงกุฎส่วนพระองค์องค์เล็กของสมเด็จพระราชินีนาถวิคตอเรีย ส่วนบริเวณฐานของมงกุฎตรงกลางด้านหน้า ประดับด้วยเพชรทรงสี่เหลี่ยมผืนผ้า เรียกว่า "เพชรแห่งตุรกี" ซึ่งนำขึ้นถวายโดยแก่สมเด็จพระราชินีวิกตอเรียโดยสุลต่านแห่งตุรกี ในปี ค.ศ. 1856

## การใช้งาน
ภายหลังจากการสวรรคตของพระราชสวามี สมเด็จพระราชินีเอลิซาเบธ พระราชชนนี ไม่เคยทรงมงกุฎองค์นี้แบบเต็มอีกเลย แต่มักจะทรงเป็นมงกุฎองค์เล็กแทน โดยเฉพาะในพระราชพิธีบรมราชินยาภิเษกของพระราชธิดาของพระองค์ คือ สมเด็จพระราชินีนาถเอลิซาเบธที่ 2 แห่งสหราชอาณาจักร ในปี ค.ศ. 1953

ในพระราชพิธีพระบรมศพของพระองค์ ในปี ค.ศ. 2002 มงกุฎองค์นี้ถูกวางไว้เหนือหีบพระบรมศพ จนเสร็จสิ้นพิธี (ดูภาพประกอบ)

ในปัจจุบัน มงกุฎองค์นี้ถูกเก็บรักษาและจัดแสดงไว้รวมกับเครื่องราชกกุธภัณฑ์แห่งสหราชอาณาจักร ที่หอคอยแห่งลอนดอน

## อ้างอิง

หมวดหมู่:เครื่องราชกกุธภัณฑ์สหราชอาณาจักร‎
หมวดหมู่:สมเด็จพระราชินีเอลิซาเบธ พระราชชนนี
หมวดหมู่:งานศิลปกรรมอัญมณี
ประพร เอกอุรุ

**ประพร เอกอุรุ**  (1 มิถุนายน พ.ศ. 2510 – 4 กันยายน พ.ศ. 2560)  อดีตนักการเมืองชาวไทย อดีตสมาชิกสภาผู้แทนราษฎรจังหวัดสงขลา เขตที่ 5 อดีตกรรมการสมาคมกีฬาจังหวัดสงขลา และอดีตนายกสมาคมประมงจังหวัดสงขลา

## ประวัติ
ประพร เกิดเมื่อวันที่ 1 มิถุนายน พ.ศ. 2510  ที่ตำบลบ้านใหม่ อำเภอระโนด จังหวัดสงขลา เป็นบุตรนายประเจียด นางอัมพวัลย์ เอกอุรุ ด้านครอบครัวสมรสกับทันตแพทย์หญิงนนทิพา เอกอุรุ มีบุตร 3 คน อาทิ ปิติพล เอกอุรุ และชัยฉัตร เอกอุรุ

สำเร็จการศึกษาปริญญาตรี ศิลปศาสตรบัณฑิต สาขาการจัดการทั่วไป จากวิทยาลัยครูสงขลา และรัฐประศาสนศาสตรมหาบัณฑิต จากมหาวิทยาลัยรามคำแหง

## การทำงาน
หลังจากจบการศึกษา ประพรได้สานต่อกิจการของครอบครัวจนก้าวหน้าต่อเนื่อง จนเป็นประธานกรรมการ บริษัท แอล แอนด์ จี กรุ๊ป จำกัด ประธานกรรมการ บริษัท สมิหลาปลาป่น จำกัด และประธานกรรมการ บริษัท บาตั้ม จำกัด จนได้รับความไว้วางใจให้ทำหน้าที่นายกสมาคมประมงจังหวัดสงขลาอีกหนึ่งตำแหน่ง รวมถึงการเป็นกรรมการสมาคมกีฬาจังหวัดสงขลา

## งานการเมือง
ประพรลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก และได้รับเลือกตั้งติดต่อกัน รวม 3 สมัย

### สมาชิกสภาผู้แทนราษฎร
นายประพร เอกอุรุ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสงขลา สังกัดพรรคประชาธิปัตย์

## ถึงแก่อนิจกรรม
ประพร เสียชีวิตอย่างกะหันทันในเวลา 19.30 น. ของวันที่ 4 กันยายน พ.ศ. 2560 ที่ห้องไอซียู โรงพยาบาลสงขลา หลังจากถูกนำตัวส่งโรงพยาบาลจากการช็อกหมดสติอย่างกะทันหันที่บ้านพักส่วนตัว มีพิธีพระราชทานเพลิงศพเมื่อวันที่ 10 กันยายน พ.ศ. 2560 ณ วัดแหลมทราย อำเภอเมืองสงขลา จังหวัดสงขลา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอระโนด
หมวดหมู่:นักธุรกิจจากจังหวัดสงขลา
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากมหาวิทยาลัยราชภัฏสงขลา
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ชัยวุฒิ ผ่องแผ้ว

**ชัยวุฒิ ผ่องแผ้ว** (เกิด 16 สิงหาคม พ.ศ. 2514) อดีตสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ 2 สมัย อดีตรองนายกองค์การบริหารส่วนจังหวัดสงขลา สมัยไพเจน มากสุวรรณ์

## ประวัติ
ชัยวุฒิ เกิดเมื่อวันที่ 16 สิงหาคม พ.ศ. 2514 ที่ตำบลพังยาง  อำเภอระโนด จังหวัดสงขลา ด้านครอบครัวสมรสกับนางกานต์ธสุ ผ่องแผ้ว มีบุตร-ธิดา 2 คน

สำเร็จการศึกษาระดับมัธยมศึกษา จากโรงเรียนระโนดวิทยา ระดับปริญญาตรี ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง

## งานการเมือง
ชัยวุฒิ เป็นประธานสมาพันธ์นักศึกษามหาวิทยาลัยรามคำแหง 8 กลุ่มค่ายอาสา และทำงานการเมืองกับพรรคประชาธิปัตย์มานานกว่า 10 ปี เป็นหัวหน้าทีมอาสาสมัครรณรงค์เลือกตั้งทั้งสข.-สส.ของพรรค ก่อตั้งศูนย์ประสานงานพรรคประชาธิปัตย์ เขตจตุจักร ปี 2539 เคยเป็นทั้งยุวประชาธิปัตย์ เป็นผู้ช่วยให้กับสาวิตต์ โพธิวิหค และอาทิตย์ อุไรรัตน์

เป็นผู้อำนวยการการเลือกตั้งซ่อม สส.เขต 3 เมื่อปี 2547 และเลือกตั้งปี 2550 เป็นผอ.เลือกตั้งเขต 2 สงขลา ของพรรค เป็นที่ปรึกษากิตติมศักดิ์ประจำคณะกรรมาธิการ การกฎหมาย การยุติธรรม และสิทธิมนุษยชน สภาผู้แทนราษฎร ประธานสาขาพรรคประชาธิปัตย์จังหวัดสงขลา และเลขานุการส่วนตัวถาวร เสนเนียม อดีต รมช.มหาดไทย

ชัยวุฒิ ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2552 สังกัดพรรคประชาธิปัตย์ แทนวินัย เสนเนียม ที่เสียชีวิตลง ซึ่งได้รับเลือกตั้งเป็นครั้งแรก ก่อนที่จะได้รับเลือกอีกครั้ง ใน พ.ศ. 2554

เขาลงสมัครรับเลือกตั้งในพื้นที่จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ก่อนที่จะได้รับการแต่งตั้งเป็นรองนายกองค์การบริหารส่วนจังหวัดสงขลา ใน พ.ศ. 2563 และลาออกในปี 2566

### สมาชิกสภาผู้แทนราษฎร
ชัยวุฒิ ผ่องแผ้ว ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรจังหวัดสงขลา เขต 1 แทนตำแหน่งที่ว่าง พ.ศ. 2552 สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสงขลา สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอระโนด
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ภิรพล ลาภาโรจน์กิจ

**ภิรพล ลาภาโรจน์กิจ** (เกิด 30 มิถุนายน พ.ศ. 2519)  อดีตสมาชิกสภาผู้แทนราษฎรจังหวัดสงขลา 1 สมัย สังกัดพรรคประชาธิปัตย์

## ประวัติ
ภิรพล เกิดเมื่อวันที่ 30 มิถุนายน พ.ศ. 2519 ที่ตำบลหาดใหญ่ อำเภอหาดใหญ่ จังหวัดสงขลา เป็นบุตรนายลาภศักดิ์ นางสุไหม ลาภาโรจน์กิจ ด้านครอบครัวสมรสกับนางพัชรินทร์ ลาภาโรจน์กิจ มีบุตร 2 คน

สำเร็จการศึกษาระดับมัธยมศึกษา จากโรงเรียนหาดใหญ่วิทยาลัย ปริญญาตรี สาขาบริหารธุรกิจ จากมหาวิทยาลัยสงขลานครินทร์ ปริญญาโท 2 สาขา คือ MBA University of liverpool และ Master of Science Finance จาก Lancaster University ประเทศอังกฤษ

## งานการเมือง
อดีตเคยเป็นพนักงานรัฐวิสาหกิจ ที่ บริษัท ปตท. จำกัด (มหาชน) ภิรพล ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก 

### สมาชิกสภาผู้แทนราษฎร
ภิรพล ลาภาโรจน์กิจ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสงขลา สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอหาดใหญ่
หมวดหมู่:ชาวไทยเชื้อสายจีน
หมวดหมู่:พนักงานรัฐวิสาหกิจชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนหาดใหญ่วิทยาลัย
หมวดหมู่:บุคคลจากคณะวิทยาการจัดการ มหาวิทยาลัยสงขลานครินทร์
หมวดหมู่:ศิษย์เก่าจากมหาวิทยาลัยลิเวอร์พูล
หมวดหมู่:ศิษย์เก่าจากมหาวิทยาลัยแลงคาสเตอร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
คิงออฟเดอะเมาน์เทนแมตช์

250px|thumbnail|right|The TNA ring before a King of the Mountain match with the "penalty box" cage on the right.
**คิงออฟเดอะเมาน์เทน แมทช์** เป็นแมทช์การปล้ำของมวยปล้ำอาชีพเฉพาะของโทเทิลนอนสต็อปแอคเชินเรสต์ลิง (TNA) ประกอบด้วย 5 คู่สำหรับการปล้ำในการชิงแชมป์TNA World Heavyweight Championship หรือTNA X Division Championship ตั้งแต่ศึกสแลมไมเวอร์เซรี่ 2009

## แมทช์ที่เกิดขึ้น

## อ้างอิง

หมวดหมู่:แมทช์การปล้ำต่างๆของมวยปล้ำอาชีพ
หมวดหมู่:โทเทิลนอนสต็อปแอคชั่นเรสต์ลิง
หมวดหมู่:มวยปล้ำอาชีพในปี พ.ศ. 2547
แก้วมณี วัฒนวรากุล

**แก้วมณี วัฒนวรากุล** หรือ **หงส์** เกิดเมื่อ 10 สิงหาคม พ.ศ. 2534  เป็นนักแสดงชาวไทย มาจากจังหวัดเชียงใหม่

## ประวัติ
**แก้วมณี วัฒนวรากุล** สาวสวยสุดน่ารักนักแสดงน้องใหม่จากละครรักเรื่อง **รักไม่มีวันตาย** ในบทบาทของ อโน หงส์เกิดวันที่ 10 สิงหาคม 2534 หงส์เป็นผู้ชนะการประกวดมิสยูทิปปี 2009 ปัจจุบันเธออยู่สังกัดค่ายโพลีพลัส

## ผลงานละครโทรทัศน์

## รางวัล
* ชนะเลิศการประกวด Miss U-Tip Freshy Idol 2009
* ขวัญใจช่างภาพ

## มิวสิควีดีโอ
* เพลง Call Me Back - เต้ วิทย์สรัช
* เพลง ก่อนบอกเลิกขอบอกรัก - เต้ วิทย์สรัช
* เพลง เหงาเหมือนกันไหมในคืนนี้ - กบ แท็กซี่

## อ้างอิง

หมวดหมู่:นักแสดงหญิงชาวไทย
หมวดหมู่:บุคคลจากโรงเรียนยุพราชวิทยาลัย
เตมี คุปต์ธนโรจน์

**เตมี คุปต์ธนโรจน์** หรือ **คิว** (27 ธันวาคม 2529 — ) เป็นดีเจ พิธีกร นักแสดงชาวไทย กรุ๊ปเลือด O การศึกษา มัธยมศึกษา อัสสัมชัญพาณิชยการ อุดมศึกษา มหาวิทยาลัยอัสสัมชัญ คณะนิเทศศาสตร์ เป็นดีเจทางคลื่นซี้ดเอฟเอ็ม 97.5 มีผลงานละคร, ถ่ายแบบ, มิวสิกวิดีโอ

ด้านชีวิตส่วนตัว เคยคบหาดูใจอยู่กับนภัสสร บุรณศิริ หรือ**โมเม** นักร้อง, นักแสดง, ดีเจชาวไทย ซึ่งอายุมากกว่าคิว 6 ปีโดยทั้งคู่ได้คบหาดูใจกันมาแค่ 3 ปี สาเหตุของการเลิกราคือ เนื่องจากทัศนคติที่ไม่ตรงกัน

## ผลงาน
### ละครโทรทัศน์
*ปี 2553 ละครเรื่อง สุดยอด ช่อง 9 รับบท จุ๊น

### เพลง
*อัลบั้มพิเศษ SEED DJ SHOW PROJECT ร่วมกับดีเจซี๊ด

### มิวสิกวิดีโอ
*ปี 2551 เพลง คำถาม (My Question) ของ เฟย์ ฟาง แก้ว

### พิธีกร
* ช่องทรูอินไซต์ ของ ทรูวิชั่นส์

## อ้างอิง

หมวดหมู่:บุคคลจากกรุงเทพมหานคร‎‎
หมวดหมู่:บุคคลจากคณะนิเทศศาสตร์ มหาวิทยาลัยอัสสัมชัญ
หมวดหมู่:นักแสดงชายชาวไทย
หมวดหมู่:นักจัดรายการวิทยุ
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายจีน
มงกุฎพระราชินีแมรี

**มงกุฎพระราชินีแมรี** () เป็นมงกุฎพระอัครมเหสีของสมเด็จพระราชินีแมรีในสมเด็จพระเจ้าจอร์จที่ 5 มงกุฎองค์นี้ถูกสร้างขึ้นสำหรับพระราชพิธีบรมราชาภิเษกในปี ค.ศ. 1911

## รูปแบบ
มงกุฎองค์นี้สร้างโดยบริษัทการ์ราร์ด แอนด์ โค ตัวเรือนทำด้วยเงิน และทองคำ ประดับด้วยเพชรกว่า 2,200 เม็ด รวมถึงเพชรโคอินัวร์ และเพชรคูลลิแนน 3 และคูลลิแนน 4 ปราศจากรัตนชาติอื่น ๆ ต่อมาในปีค.ศ. 1914 ได้ถูกถอดออกเปลี่ยนเป็นคริสตัลแทน ตัวเรือนประกอบด้วยส่วนโค้งจำนวน 4 โค้ง (8 ก้าน) ซึ่งแล่นไปรวมอยู่บนยอดซึ่งประดับด้วยลูกโลกฝังเพชรซึ่งเป็นฐานของกางเขนประดับตรงกลางด้วยเพชรคูลลิแนน 3 ทรงหยดน้ำ โดยนำแบบก้านโค้งมาจากมงกุฎพระราชินีอเล็กซานดรา ซึ่งจะแตกต่างจากมงกุฎราชาภิเษกองค์อื่น ๆ คือสามารถถอดประกอบส่วนโค้ง เพื่อสามารถสวมเป็นมงกุฎแบบไม่มียอดได้ (Circlet) ด้านในของมงกุฎกรุด้วยผ้ากำมะหยี่สีม่วงเข้ม และกรุขอบด้วยขนเออร์มิน

อัญมณีต่าง ๆ ส่วนใหญ่ของมงกุฎองค์นี้ถูกนำมาใช้ในปีค.ศ. 1937 ในพระราชพิธีบรมราชาภิเษกของสมเด็จพระราชินีเอลิซาเบธ พระมเหสีของพระราชโอรสของพระองค์ ซึ่งต่อมาคือสมเด็จพระเจ้าจอร์จที่ 6 แห่งสหราชอาณาจักร ซึ่งในระหว่างพระราชพิธีนั้น สมเด็จพระราชินีแมรี (พระราชชนนี) ทรงมงกุฎองค์นี้แบบไม่มียอดร่วมพระราชพิธีด้วย และต่อมาในรัชสมัยของพระราชนัดดาของพระองค์ คือ สมเด็จพระราชินีนาถเอลิซาเบธที่ 2 สมเด็จพระราชินีแมรี (พระอัยยิกา) ก็ยังทรงมงกุฎองค์นี้แบบย่ออยู่อย่างเสมอในพระราชพิธีต่าง ๆ และหลังจากเสด็จสวรรคตในปี ค.ศ. 1953 มงกุฎองค์นี้ก็ยังไม่ถูกทรงอีกเลย จนกระทั่งถูกสวมอีกครั้ง (อัญมณีสำคัญ ๆ ถูกแทนที่ด้วยคริสตัล) ในงานรัฐพิธีเลี้ยงพระกระยาหารค่ำโดยดัชเชสแห่งคอร์นวอลล์ ในพระบรมราชานุญาตเป็นกรณีพิเศษของสมเด็จพระราชินีนาถเอลิซาเบธที่ 2

มงกุฎองค์นี้นั้นได้อยู่ในพระราชพินัยกรรมของพระองค์ โดยทรงพระราชทานให้สมเด็จพระราชินีเอลิซาเบธ พระราชชนนี และในปัจจุบันได้ตกทอดเป็นพระราชสมบัติส่วนพระองค์ของสมเด็จพระราชินีนาถเอลิซาเบธที่ 2 แห่งสหราชอาณาจักร

โดยในวันพิธีราชาภิเษกของสมเด็จพระเจ้าชาลส์ที่ 3 เมื่อวันที่ 6 พฤษภาคม ค.ศ. 2023 สมเด็จพระราชินีคามิลล่า ได้ทรงเลือกสวมมงกุฎพระราชินีแมรี่ในพิธีเพื่อให้เป็นไปตามพระราชประสงค์ของสมเด็จพระเจ้าชาลส์ที่ 3 ซึ่งแต่เดิมจะมีการสร้างขึ้นใหม่ในทุกรัชสมัย อย่างเช่น มงกุฎพระราชินีเอล็กซานดรา มงกุฎพระราชินีเอลิซาเบธ เป็นต้น

## อ้างอิง

## ดูเพิ่ม
* เครื่องราชกกุธภัณฑ์แห่งสหราชอาณาจักร

หมวดหมู่:เครื่องราชกกุธภัณฑ์สหราชอาณาจักร‎
หมวดหมู่:มาเรียแห่งเท็ค
มงกุฎพระราชินีอเล็กซานดรา

**มงกุฎพระราชินีอเล็กซานดรา** () คือมงกุฎพระอัครมเหสีของสมเด็จพระราชินีอเล็กซานดรา พระอัครมเหสีในสมเด็จพระเจ้าเอ็ดเวิร์ดที่ 7 แห่งสหราชอาณาจักร ผลิตเพื่อใช้ในพระราชพิธีบรมราชาภิเษกของพระราชสวามีในปี ค.ศ. 1902

## ประวัติ
ภายหลังจากการสวรรคตของสมเด็จพระราชินีนาถวิกตอเรียในปี ค.ศ. 1901 ถือเป็นการปิดฉากลงของยุคสมัยที่ปราศจากพระอัครมเหสีของสหราชอาณาจักร ตั้งแต่สมัยเจ้าชายอัลเบิร์ต พระราชสวามีซึ่งไม่ได้ถูกเข้าพิธีสวมมงกุฎในฐานะของพระราชสวามี ตามธรรมเนียมแล้ว พระอัครมเหสีจะต้องถูกสถาปนาโดยพระราชพิธีสวมมงกุฎด้วยมงกุฎพระราชินีแมรีแห่งโมดีนา อย่างไรก็ตามในปี ค.ศ. 1831 สมเด็จพระราชินีแอเดเลดในสมเด็จพระเจ้าวิลเลียมที่ 4 ได้เข้าพิธีสวมมงกุฎด้วยมงกุฎองค์ใหม่ ซึ่งประกอบด้วยส่วนโค้ง 2 โค้ง (4 ก้าน) และมีขนาดเล็กกว่า ซึ่งตั้งชื่อว่า "มงกุฎพระราชินีอเดลเลด" เนื่องจากมงกุฎพระราชินีแมรีแห่งโมดีนานั้นเก่าและล้าสมัยเกินไป

ในปี ค.ศ. 1902 ได้มีการตัดสินว่าจะไม่ใช้ทั้งมงกุฎพระราชินีแมรีแห่งโมดีนา และมงกุฎพระราชินีอเดลเลด สำหรับพระราชพิธีบรมราชาภิเษกของพระอัครมเหสีพระองค์แรกในรอบเจ็ดสิบปีของสหราชอาณาจักร จึงทรงให้จัดทำมงกุฎพระอัครมเหสีขึ้นใหม่หนึ่งองค์ ซึ่งตั้งชื่อตามสมเด็จพระราชินีว่า **"มงกุฎพระราชินีอเล็กซานดรา"**

## รูปแบบ
[thumb|left|[อเล็กซานดราแห่งเดนมาร์ก สมเด็จพระราชินีแห่งสหราชอาณาจักร|สมเด็จพระราชินีอเล็กซานดราทรงมงกุฎพระอัครมเหสีในพระราชพิธีบรมราชภิเษก ซึ่งมงกุฎนี้มีลักษณะแบบยุโรปมากกว่าอังกฤษ โดยเฉพาะจำนวนของส่วนโค้งที่มากถึง 4 และหมวกกำมะหยี่หุ้มด้านในที่ต่ำกว่าปกติ]]

มงกุฎองค์นี้ถูกสร้างอย่างแตกต่างจากมาตรฐานของมงกุฎแบบอังกฤษอย่างมาก โดยไปในแนวทางของมงกุฎแบบยุโรปมากกว่า โดยเฉพาะอย่างยิ่งจำนวนของส่วนโค้ง ซึ่งมีถึง 4 โค้ง หรือ 8 ก้าน โดยก้านกลางด้านหน้านั้นถูกเชื่อมด้วยกางเขนแพตตีซึ่งด้านหน้านั้นประดับด้วยเพชรโคอินัวร์ ยังไม่รวมถึงอัญมณีต่าง ๆ อีกถึง 3,600 เม็ด สลับกับตราดอกลิลลี หรือเฟลอร์เดอลีส บนยอดมงกุฎเป็นลูกโลกและกางเขนแพตตี ต่อมาในภายหลังมงกุฎพระราชินีแมรี และมงกุฎพระราชินีเอลิซาเบธ ทั้งสององค์นั้นถูกออกแบบให้สามารถถอดก้านออกจากตัวฐานได้สำหรับสวมใส่เป็นมงกุฎแบบที่ไม่มียอด (Circlet)

หลังจากเสด็จสวรรคตแล้ว มงกุฎองค์นี้ไม่ได้ถูกใช้โดยพระราชินีพระองค์ถัดมา เนื่องจากมีการสร้างขึ้นใหม่สำหรับสมเด็จพระราชินีแมรี ในปี ค.ศ. 1911 และสมเด็จพระราชินีเอลิซาเบธ ในปี ค.ศ. 1937 ซึ่งอัญมณีชิ้นสำคัญ ๆ นั้นจะถูกย้ายมาประดับและแทนที่ด้วยของเทียมแทน

## อ้างอิง

## ดูเพิ่ม
* เพชรโคอินัวร์
* เครื่องราชกกุธภัณฑ์แห่งสหราชอาณาจักร

หมวดหมู่:งานศิลปกรรมอัญมณี
หมวดหมู่:เครื่องราชกกุธภัณฑ์สหราชอาณาจักร‎
หมวดหมู่:อเล็กซานดราแห่งเดนมาร์ก
คำแสง สีนนทอง

**คำแสง สีนนทอง** เป็นนักเขียนชาวลาว ใช้นามปากกาว่า ส. สีนนทอง เกิดเมื่อ 20 สิงหาคม พ.ศ. 2491 ที่เมืองหัวเมือง แขวงหัวพัน ในครอบครัวชาวไทแดง บิดามารดามีอาชีพทำนา ต่อมาได้อพยพมาอยู่ที่เมืองคำ แขวงเชียงขวาง เขาร่วมเป็นพลเรือนปฏิวัติใน พ.ศ. 2507 ขณะอายุได้ 16 ปี ต่อมาได้เป็นครูสอนวิชาเลขคณิตและสังคมศึกษาใน พ.ศ. 2510 จน พ.ศ. 2526 จึงสำเร็จการศึกษาจากโรงเรียนสร้างครูเวียงจันทน์ขั้นสูง (ปัจจุบันคือมหาวิทยาลัยแห่งชาติ) และได้เป็นศึกษาธิการเมืองคำ แขวงเชียงขวาง

เนื่องจากคำแสงเป็นผู้สนใจในการเขียนหนังสือ จึงย้ายเข้ามาเวียงจันทน์ใน พ.ศ. 2541 และลาออกจากราชการใน พ.ศ. 2544 เพื่อเป็นนักเขียนอย่างจริงจัง ปัจจุบันมีผลงานนวนิยาย 9 เรื่อง เรื่องสั้น 138 เรื่อง โดยผลงานที่โดดเด่นได้แก่ นวนิยายเรื่อง “*ไฟดับไม่สิ้นแสง*” ชนะเลิศรางวัลสินไซ เมื่อ พ.ศ. 2548 และได้รับรางวัลซีไรต์เมื่อ พ.ศ. 2552 นวนิยายเรื่อง “*เพื่อนผู้สืบทอด*” ได้รางวัลชนะเลิศในการประกวดวรรณกรรมวันประวัติศาสตร์ลาว- เวียดนาม
## อ้างอิง
* ชีวประวัติและผลงาน ส. สีนนทอง ใน ไฟดับไม่สิ้นแสง จินตรัย แปล กทม. มติชน. 2553
หมวดหมู่:นักเขียนชาวลาว
หมวดหมู่:นักประพันธ์รางวัลซีไรต์
หมวดหมู่:บุคคลจากแขวงหัวพัน
นาราชา สุวิทย์

**นาราชา สุวิทย์** (7 มกราคม พ.ศ. 2512 – 19 พฤษภาคม พ.ศ. 2559)  อดีตนักธุรกิจและนักการเมืองชาวไทย อดีตสมาชิกสภาผู้แทนราษฎรจังหวัดสงขลา 2 สมัย

## ประวัติ
นาราชา เกิดเมื่อวันที่ 7 มกราคม พ.ศ. 2512 เป็นบุตรพันตำรวจโทวิจิตร นางปรีชา สุวิทย์ สำเร็จการศึกษาปริญญาตรี จาก Osmania University ประเทศอินเดีย และปริญญาโท MBA Southeasteron University ประเทศอังกฤษ

นาราชา ถึงแก่อนิจกรรมด้วยโรคไวรัสขึ้นสมองเมื่อวันที่ 19 พฤษภาคม พ.ศ. 2559 ณ โรงพยาบาลหาดใหญ่ หลังเข้ารับการรักษาตัวนาน 21 วัน และทำพิธีฝังตามหลักศาสนาอิสลามที่สุสานคลองต่ำ อำเภอหาดใหญ่ จังหวัดสงขลา

## งานการเมือง
นาราชา ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก และได้รับเลือกตั้งรวม 2 สมัย 

แต่ในการเลือกตั้งในปี พ.ศ. 2554 นาราชา มิได้ถูกพรรคประชาธิปัตย์เสนอชื่อให้ลงเลือกตั้ง จึงได้ลาออกจากพรรค และหันไปร่วมงานกับพรรคเพื่อไทย แต่ไม่ได้ลงเลือกตั้งเอง แต่ได้ช่วยหาเสียงให้น้องชาย คือ อัศวิน สุวิทย์ ซึ่งต้องแข่งกับคู่แข่งคนสำคัญจากพรรคประชาธิปัตย์ คือ ศิริโชค โสภา รวมถึงตัวผู้เป็นพ่อ วิจิตร สุวิทย์ ซึ่งลงในระบบบัญชีรายชื่อ แต่ปรากฏว่าไม่ได้รับเลือกตั้งทั้งคู่  จากนั้นจึงได้วางมือทางการเมืองและได้หันไปทำธุรกิจอยู่ที่กรุงเทพมหานคร

### สมาชิกสภาผู้แทนราษฎร
นาราชา สุวิทย์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสงขลา สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอหาดใหญ่
หมวดหมู่:มุสลิมชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:พรรคเพื่อไทย
หมวดหมู่:บุคคลจากโรงเรียนหาดใหญ่วิทยาลัย
หมวดหมู่:บุคคลจากโรงเรียนปทุมคงคา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากโรคทางประสาทวิทยา
อรัญญา พงศ์ภัณฑารักษ์

**อรัญญา พงศ์ภัณฑารักษ์** หรือ **ติ๊ดตี่** เกิดเมื่อ 21 ธันวาคม พ.ศ. 2511  เป็นนักแสดงและนางแบบชาวไทย 

## ประวัติ
**อรัญญา พงศ์ภัณฑารักษ์** หรือ **ติ๊ดตี่**  เป็นนักแสดงและนางแบบชาวไทย คุณติ๊ดตี่เป็นลูกคนที่ 2 ในจำนวนลูกๆทั้งหมด 5 คน ของครอบครัวพงศ์ภัณฑารักษ์โดยเธอมี พี่สาว 1 คน และน้องชาย 3 คน

เข้าสู่วงการบันเทิงจากการชักชวน ของบริษัทฟาร์อีส ที่เห็นความน่ารักของเธอและขอถ่ายรูแเก็บไว้ในช่วงที่เธอกำลังศึกษาอยู่ระดับชั้น ปวช ปี 1โดยคุณติ๊ดตี่มีผลงานชิ้นแรกในฐานะนางแบบวัยรุ่น

ในปี 2535 ผลงานอัลบั้มเพลง ในฐานะสมาชิกวงแครอท ในสังกัดนิธิทัศน์ โดยวงแครอทมีผลงานเพลงในชื่ออัลบั้มว่า  แครอทกำลัง 3 จากผลการสร้างสรรค์

## การศึกษา
* โรงเรียนประถมในจังหวัดนครศรีธรรมราช
* มัธยมต้นที่โรงเรียนในจังหวัดตรัง
* สถาบันเทคโนโลยีและอาชีวศึกษาวิทยาเขต จักรพงษ์ภูวนาถ
* คณะมนุษยศาสตร์เอก ภาษาอังกฤษ มหาวิทยาลัยรามคำแหง

## ละครโทรทัศน์
* 2531 สลักจิต ช่อง 5

## มิวสิควีดีโอ
* เพลง คารมเป็นต่อ รูปหล่อเป็นรอง ฟรุตตี้ (2531)
* เพลง มนุษย์ค้างคาว / ปล่อยเขาไป / อย่าไปคิด ติ๊ก ชิโร่ (2533)
* เพลง เคลียร์หัวใจ เกวลิน มณี (2536)

## โฆษณา
* ขนมฮานามิ
* ขนมปาร์ตี้
* น้ำส้มยูบี 
* ห้างโรบินสัน
* ลุกอมซูกัสรสบ๊วย 
* มาม่า
* ขนมนาโตริ 
*ปลาสวรรค์ทาโร่
* ถั่วอบกรอบมิสเตอร์กรีน 

## พรีเซนเตอร์
* โลชั้นทาตัว 
* ครีมอาบน้ำ
* แชมพูสระผม 
* เคลนซิ่งโลชั่น
* เฟรชเชนเนอร์โลชั่น  
* โทนเนอร์

หมวดหมู่:บุคคลจากจังหวัดนครศรีธรรมราช
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
อันฟอร์กิฟเว่น (2007)

**อันฟอร์กิฟเว่น (2007)** () เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่ ซัมเมอร์สแลม (2007) จัดเมื่อวันที่ 16 กันยายน ค.ศ. 2007 ณ สนาม FedExForum ในเมืองเมมพริส, รัฐเทนเนสซี สหรัฐอเมริกา โดยแสดงนักมวยปล้ำจากรอว์ ,สแมคดาวน์ และอีซีดับเบิลยู โดยจัดเป็นครั้งที่ 11 ของศึกอันฟอร์กิฟเว่น

## ผลการปล้ำ/แมทช์การปล้ำ

## ดูเพิ่ม
*ดับเบิลยูดับเบิลยูอี อันฟอร์กิฟเว่น
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*Unforgiven 2007 Official Website

หมวดหมู่:มวยปล้ำอาชีพในปี พ.ศ. 2550
หมวดหมู่:อันฟอร์กิฟเว่น
หมวดหมู่:กีฬาในเมมฟิส (รัฐเทนเนสซี)
ละเมียน บุณยะมาน

ร้อยเอก **ละเมียน บุณยะมาน** (19 ธันวาคม พ.ศ. 2462 - 26 มกราคม พ.ศ. 2551) อดีตสมาชิกสภาผู้แทนราษฎรจังหวัดสงขลา และอดีตสมาชิกวุฒิสภา

## ประวัติ
ร้อยเอก ละเมียน บุณยะมาน เกิดเมื่อวันที่ 19 ธันวาคม พ.ศ. 2462 สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์ สมรสกับนางรัชนี บุณยะมาน

## งานการเมือง
ร้อยเอก ละเมียน บุณยะมาน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2519 สังกัดพรรคชาติไทย และได้รับเลือกตั้งเพียงครั้งเดียว 

ต่อมาได้รับการแต่งตั้งให้เป็น สมาชิกวุฒิสภา ตั้งแต่ พ.ศ. 2522 ถึง พ.ศ. 2534

### สมาชิกสภาผู้แทนราษฎร
ร้อยเอก ละเมียน บุณยะมาน ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดสงขลา สังกัดพรรคชาติไทย

## ถึงแก่อนิจกรรม
ร้อยเอก ละเมียน บุณยะมาน เสียชีวิต เมื่อวันที่ 26 มกราคม พ.ศ. 2551 สิริอายุ 88 ปี 

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอหาดใหญ่
หมวดหมู่:ทหารบกชาวไทย
หมวดหมู่:ร้อยเอก
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคชาติไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หวน มุตตาหารัช

ร้อยตำรวจเอก **หวน มุตตาหารัช** (8 เมษายน พ.ศ. 2446 - 13 กุมภาพันธ์ พ.ศ. 2530) อดีตสมาชิกสภาผู้แทนราษฎรจังหวัดสงขลา และอดีตที่ปรึกษาพรรคประชาธิปัตย์

## ประวัติ
ร้อยตำรวจเอกหวน มุตตาหารัช เกิดเมื่อวันที่ 8 เมษายน พ.ศ. 2446 เป็นบุตรของนายช่วย และ นางเพรา มุตตาหารัช  สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์

ร้อยตำรวจเอกหวน มุตตาหารัช เสียชีวิต เมื่อวันที่ 13 กุมภาพันธ์ พ.ศ. 2530 สิริอายุ 83 ปี

## การทำงาน

พ.ศ. 2476-2482 ดำรงตำแหน่งอักษรเลข ทำหน้าที่เลขานุการของผู้ว่าราชการจังหวัดสงขลา หลังจากนั้นมาเป็นปลัดอำเภอเมือง 

ต่อมาทางราชการโอนไปเป็นตำรวจ เพราะก่อนนั้นมีหน้าที่จับกุม ไม่ได้สอบสวน หน้าที่สอบสวนเป็นของอำเภอ ซึ่งส่วนใหญ่จบมาทางกฎหมาย เมื่อโอนไปเป็นตำรวจได้ยศ ร.ต.ต. ทำหน้าที่สอบสวน
คดีต่างๆ ประจำสถานีตำรวจแหลมทราย สงขลา

จนกระทั่งเมื่อเกิดสงครามมหาเอเชียบูรพาเมื่อ พ.ศ. 2484 ย้ายไปประจำการที่สถานีตำรวจอำเภอเบตง ในช่วงสงครามโลกครั้งที่สอง ร้อยตำรวจเอกหวนได้เข้าร่วมสงครามมหาเอเชียบูรพา นำกำลังเข้าต่อต้านกองทัพอังกฤษบริเวณชายแดนอำเภอเบตง กระทั่งได้รับสมญาว่าเป็น “วีรบุรุษเบตง” เพราะติดอยู่บนภูเขาหลายวัน จนทางราชการจำหน่ายชื่อสาบสูญ แต่ต่อมาก็กลับมาได้

ต่อมา ก็ได้ย้ายไปรับตำแหน่งรองผู้กำกับ ได้ยศร้อยตำรวจเอกที่ จังหวัดยะลา ต่อมาไม่นานก็ได้รับคำสั่งให้ไปเป็นนายตำรวจประจำรัฐตรังกานู 

พ.ศ. 2486 กลับไปเป็นนายอำเภอแว้ง จังหวัดนราธิวาส ต่อมา ย้ายมาเป็นนายอำเภอสะเดา 

พ.ศ. 2490 เมื่อถูกย้ายมาดำรงตำแหน่งนายอำเภอระโนด จึงได้ขอลาออกจากราชการในวันที่ 10 ธันวาคม 2490

## งานการเมือง
ร้อยตำรวจเอกหวน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2491 และได้รับเลือกตั้งเพียงครั้งเดียว 

### สมาชิกสภาผู้แทนราษฎร
ร้อยตำรวจเอกหวน มุตตาหารัช ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดสงขลา 

## อ้างอิง

หมวดหมู่:บุคคลจากอำเภอสทิงพระ
หมวดหมู่:ตำรวจชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากโรงเรียนปทุมคงคา
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์